b'\n_START_ARTICLE_\nDigul Kokaral\n_START_PARAGRAPH_\nDigul Kokaral construit de autorit\xc4\x83\xc8\x9bile kazahe pe locul fostei str\xc3\xaemtori Berg a M\xc4\x83rii Aral, \xc3\xaentre localit\xc4\x83\xc8\x9bile Kokaral la vest \xc8\x99i Karateren la est, cu scopul de a opri scurgerea de ap\xc4\x83 din bazinul Aralului Mic, alimentat de r\xc3\xaeul S\xc3\xaerdaria, spre cel al Aralului Mare. Prin construc\xc8\x9bia acestui dig se \xc3\xaencearc\xc4\x83 salvarea unei mici p\xc4\x83r\xc8\x9bi a Aralului, a\xc8\x99a-numitul Aral Mic sau Aral de Nord, \xc3\xaen condi\xc8\x9biile \xc3\xaen care nu au fost g\xc4\x83site solu\xc8\x9bii pentru a salva Marea Aral \xc3\xaen \xc3\xaentregime. Digul are o lungime de peste 13 km. Construc\xc8\x9bia sa a \xc3\xaenceput \xc3\xaen 1996, prima etapa fiind \xc3\xaencheiat\xc4\x83 \xc3\xaen 2003. Pe parcursul a trei ani dup\xc4\x83 darea \xc3\xaen exploatare a nivelului I al digului nivelul Aralului Mic a crescut cu c\xc3\xae\xc8\x9biva metri, reating\xc3\xaend \xc3\xaen 2006 cotele avute la finele anului 1984 - 42,2 m mai sus de nivelul Oceanului Mondial. \xc3\x8en 2007 va incepe constru\xc8\x9bia celui de-al doilea nivel al digului, care va permite ridicarea nivelului apelor Aralului Mic cu \xc3\xaenc\xc4\x83 patru metri.'